Aku Ankan sukupuu

**Aku Ankan sukupuu** on Aku Ankka -sarjakuvan henkilöhahmojen sukulaisuussuhteita selventävä piirros.

Aku Ankan sukupuu lähtee kolmesta juurirungosta: Ankanpään suvusta, MacAnkan klaanin suvusta ja Ankkojen suvusta. Aku Ankka itse kuuluu MacAnkan sukuun äitinsä kautta, Ankkojen sukuun isänisänsä kautta, ja Ankanpään sukuun isänäitinsä Mummo Ankan kautta.

Alla mainittujen lisäksi ovat monet ihailijat ja taiteilijat tehneet omia versioitaan sukupuusta. Don Rosan piirtämä, Carl Barksin tarinoiden antamiin tietoihin pohjautuva versio on kuitenkin tunnetuin, minkä vuoksi käsitteellä *Aku Ankan sukupuu* viitataankin useimmiten kyseiseen versioon.

Don Rosan versio sukupuusta julkaistiin Suomessa ensimmäisen kerran vuonna 1994 Aku Ankan taskukirjan numerossa 168. Julisteen henkilöhahmot olivat julisteeseen liimattavia tarroja, jotka ilmestyivät numeroissa 168 ja 169. Tämän jälkeen sukupuujuliste on julkaistu vielä viisi kertaa: *[[Roope Ankan elämä ja teot]]* -kirjan ensipainoksen julisteliitteenä vuonna 1997, *[[Aku Ankka (lehti)|Aku Ankka]]* -lehden julisteliitteenä vuonna 1999 numerossa 30, *Aku Ankan* vuoden 2004 juhlakalenterin osana, sekä *[[Roope-setä]]* -lehden n:o 314 keräilykuvassa lokakuussa 2005.

## Erilaisia versioita

### Carl Barks

1950-luvun alussa Carl Barks oli jo yli vuosikymmenen ajan luonut sarjakuvatarinoita Aku Ankasta ja hänen sukulaisistansa, joista useat hän oli itse luonut. Tarkka sukulaisuussuhde oli kuitenkin epävarma, joten Barks päätti luoda oman versionsa Ankkojen sukupuusta. Määrittääkseen heidän suhteensa paremmin, hän lisäsi useita aikaisemmin tuntemattomia sukulaisia. Sukupuu oli tarkoitettu Barksin omaan käyttöön, eikä sitä sen vuoksi ollut tarkoitettu julkaistavaksi.

### Mark Worden

Vuonna 1981 Barks oli jo eläkkeellä, mutta hänen tarinansa pysyivät suosittuina ja toivat hänelle odottamatonta julkisuutta. Hän oli antanut useita haastatteluja ja vastannut kysymyksiin hänen omista näkemyksistänsä sarjakuvahahmoista ja heidän tarinoistaan. Muiden aiheiden ohella Barks kuvaili aikaisempaa versiotaan sukupuusta ja niinpä useissa sarjakuvafanzineissa julkaistiin sukupuun karkeita luonnoksia. Tässä vaiheessa Mark Worden päätti luoda sukupuusta mainittujen henkilöhahmojen muotokuvat sisältävän piirroksen, tehden samalla pieniä muutoksia sukupuuhun. Hänen kuvitettu sukupuuversionsa julkaistiin ensiksi useissa fanzineissa ja myöhemmin kirjasarjassa *[[Carl Barks Library]]*.

### Don Rosa

Vuonna 1987 Don Rosa, Carl Barksin pitkäaikainen ihailija ja Mark Wordenin henkilökohtainen ystävä, alkoi luoda omia Roope Ankka -sarjakuviaan. Hänen tarinansa sisälsivät useita viittauksia Barksin vanhempiin tarinoihin, kuin myös useita omia ideoita. Useiden vuosien jälkeen hän saavutti oman ihailijakunnan ja 1990-luvun alussa Egmont, Rosan kustantaja, tarjosi hänelle kunnianhimoisen toimeksiannon: hänen oli tarkoitus luoda lopullinen versio Roopen elämäkerrasta ja sen saatteeksi Ankkojen suvun sukupuu. Tämän oli tarkoituksena lopettaa vuosikymmenien ristiriidat ja vastakkaisuudet tarinoiden välillä, jotka hämmensivät lukijoita. Hankkeen tuloksena syntyi *[[Roope Ankan elämä ja teot]]* sekä Aku Ankan sukupuu, joka julkaistiin ensimmäiseksi Norjassa 3. heinäkuuta vuonna 1993.

Roope Ankan elämäkerran tekemisen aikana Rosa opiskeli Barksin vanhoja tarinoita, jotka mainitsivat jotakin Roope Ankan nuoruudesta. Tämän jälkeen hän lisäsi useita omia ajatuksiaan, jotka tukivat Barksin tarinoiden jättämiä tietoja.

## Ankan sukupuu
Alla täydellinen Aku Ankan sukupuun luettelo. Lähteenä on käytetty Don Rosan versiota sukupuusta. Vanhimmat henkilöt ovat sukupuussa alimpana. Puu lähtee kolmesta juurirungosta: MacAnkan klaani, Ankkojen suku ja Ankanpään suku.

### Ylin rivi
*Tupu Ankka, Aku Ankan sisarenpoika, Della Ankan lapsi
*Hupu Ankka, Aku Ankan sisarenpoika, Della Ankan lapsi
*Lupu Ankka, Aku Ankan sisarenpoika, Della Ankan lapsi

### Toinen rivi
*Aku Ankka, Hortensia MacAnkan ja Aaron Ankan poika, Della Ankan veli ja ankanpoikien eno, Ankan suvun tunnetuin edustaja 
*Ankka, Della Ankan puoliso sekä Tupun, Hupun ja Lupun isä; hahmon etunimeä ei tiedetä ja hänen kuvansa sukupuussa on peittynyt
*Della Ankka, Aku Ankan sisko ja Tupun, Hupun ja Lupun äiti
*Hannu Hanhi, Aku Ankan serkku
*Touho Ankka, Aku Ankan serkku, Sisuvius Ankan veli
*Sisuvius Ankka, Touho Ankan veli, Aku Ankan serkku
*Hansu Hanhi, Aku Ankan, Touho Ankan, Della Ankan, Sisuvius Ankan ja Hannu Hanhen pikkuserkku

### Kolmas rivi
*Roope Ankka tai Roope MacAnkka, Sukupuun vanhimman haaran, MacAnkan klaanin viimeinen miespuolinen jäsen, Akun eno maailman rikkain ankka
*Matilda MacAnkka, Roope Ankan ja Hortensia MacAnkan isosisko
*Hortensia MacAnkka, Roope Ankan sisko ja Aku ja Della Ankan äiti
*Aaron Ankka, Hortensian puoliso ja Aku ja Della Ankan isä
*Dora Ankka, Aaron Ankan sisko ja Hannu Hanhen äiti
*Hjalmar Hanhi, Dora Ankan puoliso ja Hannu Hanhen isä. Carl Barks mielsi hänet aluksi Matilda MacAnkan puolisoksi.
*Unto Ankka, Aaron ja Dora Ankan veli, Sisuvius ja Touho Ankan isä
*Aino Ankka, Unto Ankan puoliso ja Touhon ja Sisuviuksen äiti
*Hanna Hanhi, Hansu Hanhen äiti
*Martti Hanhi, Hansu Hanhen isä
*Serkku Kiljuhanhi, Hanna Hanhen veli

### Neljäs rivi
*Fergus MacAnkka, Roope Ankan ja Matilda ja Hortensia MacAnkan isä
*Lauha MacAnkka, Roope Ankan ja Matilda ja Hortensia MacAnkan äiti, Fergus MacAnkan vaimo
*Jake MacAnkka, Fergus MacAnkan veli ja Roope Ankan setä
*Angus "Hiidenkirnu" MacAnkka, Ferguksen ja Jaken veli, Roope Ankan setä
*Kaino-Vieno "Mummo" Ankka, Kornelius Ankanpään tytär, Aaron, Unto ja Dora Ankan äiti, mm. Aku Ankan isoäiti ja ankanpoikien isomummo
*Hepsu Ankka, Mummo Ankan puoliso
*Konrad Ankanpää, Mummo Ankan veli ja Kornelius Ankanpään poika, Hanna Hanhen ja Serkku Kiljuhanhen isä
*Gerda Hanhi, Konrad Ankanpään vaimo, Hanna Hanhen ja Serkku Kiljuhanhen äiti

### Viides rivi
*Kalle MacAnkka (virheellisesti *Kalle Ankanpää*), Fergus, Jake ja Angus MacAnkan isä
*Molli MacAnkka, Fergus, Jake ja Angus MacAnkan äiti, Kalle MacAnkan vaimo
*Joonas MacAnkka, Kalle MacAnkan veli
*Kornelius Ankanpää, Kaino-Vieno "Mummo" Ankan ja Konrad Ankanpään isä, Julle Ankanpään poika
*Olga Ankanpää, Kornelius Ankanpään vaimo

### Alimmat rivit & juuret, Ankan sukupuun esi-isät
*Puosu Ankka () on Ankan suvun ensimmäinen tunnettu henkilö. On sanottu, että Puosu olisi hankkinut elantonsa merirosvona. Mummo Ankan mies Hepsu Ankka oli Puosun jälkeläinen.
*Julle Ankanpää, Ankkalinnan perustaja
*Sir Mahakas MacAnkka
*Julius MacAnkka
*Malcom MacAnkka
*Sir Rahakas MacAnkka
*Lordi Ohrapää MacAnkka
*Ritari Kananjalka
*Sir Rikhard Ankanmieli

## Katso myös
* Ankanpään suku
* MacAnkan klaani

## Lähteet

## Aiheesta muualla
* Useita eri versioita sukupuusta. 
* The D.U.C.K.man – Don Rosa's Duck Family Tree . Don Rosan sukupuuversio useilla eri kielillä.
* Jaakko Pirinen: Aku Ankan sukupuu kaipaa korjaussuomennosta!